Þingfundur hélt áfram í dag og var einkum rætt um stjórnarskrármál að tilskipun Jóhönnu Sigurðardóttur , forsætisráðherra . Í dag var sagt frá skýrslu úr breska þinginu , þar sem nefnd hefur kannað áhrif íslenska bankahrunsins í Bretlandi og meðal annars komist að þeirri niðurstöðu , að Alistair Darling , fjármálaráðherra Breta , geti ekki vísað til símtals við Árna Mathiesen , fjármálaráðherra , til skýringar á ákvörðun um að beita hryðjuverkalögum gegn banka Kaupþings í Bretlandi . Með því fellur enn ein ásökun gegn ráðherra Sjálfstæðisflokksins á síðustu mánuðum . Kristrún Heimisdóttir lögfræðingur , situr nú á þingi fyrir Samfylkingu sem varaþingmaður . Hún var aðstoðarmaður Ingibjargar Sólrúnar og sagði mikils virði , að þingnefndir gætu kynnt sér mál og lét eins og það gæti komið í stað þess , að Íslendingar héldu lögmætum rétti sínum gegn Bretum til haga . Í fréttum sjónvarps ríkisins var sagt frá því , að Össur Skarphéðinsson , utanríkisráðherra , hefði hitt Gordon Brown , forsætisráðherra Breta , á leiðtogafundi NATO í Strassborg en milli þeirra hefði aðeins fallið „ kurteisishjal “ - er það í samræmi við annað , þegar litið er til hagsmunagæslu ráðherra Samfylkingarinnar gagnvart Bretum .